ПРОТОКОЛ № 46
от заседание на Комисия по дисциплинарните производства
на Висшия съдебен съвет,
проведено на 23 декември  2014 г.

Днес, 23 декември 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
  ЗАМ.-ПРЕДСЕДАТЕЛ: СВЕТЛА ПЕТКОВА
                     ЧЛЕНОВЕ: ГАЛЯ ГЕОРГИЕВА
          МИЛКА ИТОВА
          МИХАИЛ КОЖАРЕВ
                                                                          ЯСЕН ТОДОРОВ

ОТСЪСТВАТ: Васил Петров и Юлия Ковачева	.

          	От администрацията на ВСС: 
Васил Михов – директор на дирекция „Дисциплинарна дейност”;
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Разпореждане № 354/05.12.2014 г. на Мирослав Марков – председател на Районен съд гр. Велики Преслав и писмено изявление с вх. рег. № 353/03.12.2014 г. на Теодора Руменова Йорданова – Момова – съдия в Районен съд гр. Велики Преслав, относно решение по искане за отвод на административния ръководител по образувано от него дисциплинарно производство.

2. Сигнал от Георги Михаилов Величков – гр. София, относно допуснати нарушения от  Петя Стоянова – съдия в Софийски районен съд.

3. Обсъждане и приемане на Годишен план за дейността на Комисия по дисциплинарните производства за 2015 г.

4. Разни.

По дневния ред
1.ОТНОСНО: Разпореждане № 354/05.12.2014 г. на Мирослав Марков – председател на Районен съд гр. Велики Преслав и писмено изявление с вх. рег. № 353/03.12.2014 г. на Теодора Руменова Йорданова – Момова – съдия в Районен съд гр. Велики Преслав, относно решение по искане за отвод на административния ръководител по образувано от него дисциплинарно производство.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме решение, с което да отхвърли като недопустимо искането за отвод на Мирослав Марков – председател на Районен съд гр. Велики Преслав, по образувано от него дисциплинарно производство срещу Теодора Руменова Йорданова – Момова – съдия в Районен съд гр. Велики Преслав. 

2. ОТНОСНО: Сигнал от Георги Михаилов Величков – гр. София, относно допуснати нарушения от  Петя Стоянова – съдия в Софийски районен съд.
Приложение: Сигнал  № 94-00-1059/13.12.2014 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Да се уведоми подателят на молбата, че органите и лицата, които могат да правят предложения за налагане на дисциплинарни наказания на магистрати, са посочени изрично в разпоредбата на чл. 312, ал. 1 от ЗСВ. В конкретния случай Висшият съдебен съвет не е сезиран от компетентен орган по предвидения в закона ред.
Същевременно органите на съдебната власт са независими при осъществяване на своите функции, като при постановяване на своите актове, съдиите, прокурорите и следователите се основават само на закона и на събраните по делото доказателства. При осъществяване на съдебната власт съдиите, прокурорите и следователите не носят дисциплинарна отговорност за техните служебни действия и за постановените от тях актове. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. С оглед на това Висшият съдебен съвет не може да извършва проверки и да се произнася по правилността на актовете на магистратите.

3.ОТНОСНО: Обсъждане и приемане на Годишен план за дейността на Комисия по дисциплинарните производства за 2015 г.
 Приложение: Политики на Висшия съдебен съвет за управление в периода 2015 - 2017 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема Годишен план за дейността на Комисия по дисциплинарните производства за 2015 г.

  ЗАМ.-ПРЕДСЕДАТЕЛ НА КОМИСИЯ
ПО ДИСЦИПЛИНАРНИТЕ ПРОИЗВОДСТВА:

									СВЕТЛА ПЕТКОВА  

 23.12.2014 г.

Директор на дирекция
„Дисциплинарна дейност” :
                                  Васил Михов  

Главен експерт – юрисконсулт 
в дирекция „Дисциплинарна дейност”:
                               	   Деница Захариева